Вернемся да развіцця турызму на дзяржаўным узроўні. Пару гадоў таму ў Беларусі быў Год турызму, але ніякіх адчувальных змен ён не прынёс. Сяк-так адрэстаўравалі Мір і Нясвіж, цяпер узяліся за Ружаны і Косава, шмат аб’ектаў аднаўляецца ў Брэсцкай вобласці. Вялікія аб’екты, якія прыватны бізнэс не пацягне, у прынцыпе, робяцца дзяржавай. Так што ў пытанні развіцця турыстычнай галіны я выступаю за разумнае размеркаванне зон адказнасці паміж дзяржавай і прыватнымі прадпрымальнікамі. Хай кожны робіць тое, што яму пад сілу.